Kifosztották nyugdíjas munkaadójukat a segítőkész diákok
Tűzifát aprítani hívott át két 17 éves fiút egy idős nő Gyomaendrődön. A srácok, a munka után az asszony dugi pénzével távoztak. Az egyiküket ismerte, így könnyen elkapták őket.
Több tízezer forintot loptak el egy gyomaendrődi nyugdíjas asszonytól azok a fiatalok, akiket előzőleg segíteni hívott át otthonába. A nő favágásra kérte fel az iskolás fiúkat, akik a munka végeztével minden megtakarítását elvitték.

Az egyik tolvaj korábban is dolgozott az asszonynak, aki akkor pénzt is adott az elvégzett munkáért. Innen tudhatta a fiú, hol kell kutakodnia.

A nő miután észrevette, hogy üres a szekrényben tartott pénzes boríték, értesítette a rendőrséget. A bejelentéstől számított fél órán belül mindkét tolvajt elfogták. A fiúknak idejük sem volt elkölteni a pénzt. Lopás vétsége miatt indult ellenük büntetőeljárást.
Szórakozás